CELEX: 62013TN0005
Language: et
Date: 2013-01-09 00:00:00
Title: Kohtuasi T-5/13: 9. jaanuaril 2013 esitatud hagi — Iran Liquefied Natural Gas versus nõukogu

23.2.2013   
            
            
               ET
            
            
               Euroopa Liidu Teataja
            
            
               C 55/24
            
         9. jaanuaril 2013 esitatud hagi — Iran Liquefied Natural Gas versus nõukogu
   (Kohtuasi T-5/13)
   2013/C 55/42
   Kohtumenetluse keel: inglise
   
      Pooled
   
   
      Hageja: Iran Liquefied Natural Gas Co. (Teheran, Iraan) (esindajad: solicitor J. Grayston, advokaadid G. Pandey, P. Gjørtler, D. Rovetta, D. Sellers ning N. Pilkington)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu 15. oktoobri 2012. aasta otsus 2012/635/ÜVJP (1) ja nõukogu 15. oktoobri 2012. aasta rakendusmäärus (EL) nr 945/2012 (2) osas, mis puudutab hageja lisamist nende isikute ja üksuste loetellu, kelle suhtes rakendatakse piiravaid meetmeid;
            
         
               —
            
            
               mõista kohtukulud käesolevas kohtuastmes välja kostjalt.
            
         
      Väited ja peamised argumendid
   
   Hagi põhjenduseks esitab hageja kuus väidet.
   
               1.
            
            
               Esimese väite kohaselt on nõukogu rikkunud õigust ärakuulamisele, kuna ta ei võimaldanud hagejale tema ärakuulamist ning vastupidise õigustamiseks puudus alus, eriti arvestades kehtivaid lepingulisi kohustusi.
            
         
               2.
            
            
               Teise väite kohaselt on nõukogu rikkunud teatamiskohustust, kuna jättis hagejale vaidlustatud meetmetest teatamata.
            
         
               3.
            
            
               Kolmanda väite kohaselt ei ole esitatud piisavalt põhjendusi, kuna nõukogu on hagejale kinnitanud põhjendusi vaid piiratud kujul, jättes samal ajal vastamata dokumentidele juurdepääsu taotlustele.
            
         
               4.
            
            
               Neljanda väite kohaselt on rikutud kaitseõigusi, kuna hagejale keelduti võimalusest tõhusalt vaielda nõukogu nõuete vastu, kuna viimased olid hageja eest varjatud.
            
         
               5.
            
            
               Viienda väite kohaselt on tehtud ilmselge hindamisviga, kuna erinevalt nõukogu väitest ei ole hageja National Iranian Oil Company tütarettevõtja, ning igal juhul ei ole nõukogu tõendanud, et isegi kui ta oleks tütarettevõtja, tooks see Iraani riigile sellist majanduslikku kasu, mis on vastuolus vaidlustatud meetmete eesmärgiga.
            
         
               6.
            
            
               Kuuenda väite kohaselt on rikutud põhiõigust omandile, kuna kehtestades meetmed hageja pangahoiustele ja kehtivatele lepingulistele kohustustele, on nõukogu rikkunud põhiõigust omandile, võttes meetmed, mille proportsionaalsus ei ole kindlaks tehtud.
            
         
      (1)  Nõukogu 15. oktoobri 2012. aasta otsus 2012/635/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT 2012 L 282, lk 58).
   
      (2)  Nõukogu 15. oktoobri 2012. aasta rakendusmäärus (EL) nr 945/2012, millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid (ELT 2012 L 282, lk 16).